Foma Amicale FC pleia we hemi blong Senegal, Pape Souley Sarr hemi tekem wan moa step i go antap long karia blong hem taem hemi joenem nasonal seleksen blong Senegal.
Wetem kontak we Andrew Leong i gat wetem olgeta foma Amicale pleia, we i lukim naoia 2 long olgeta foma Amicale pleia blong Senegal, Pape Gueye mo Pape Souley long 2013 tim blong Amicale long Oceania Champions League, Gueye i stap plei profesonol klab futbol long Malta mo Souley, long las manis hemi gat janis blong save kasem kol i go long nasonal tim blong Senegal.
Leong hemi wantem talem tankio mo kongratuletem Souley, we naoia i lukim bigfala interes long olgeta klab blong Europe oli stap lukluk long hem finis.
Long nara nius blong futbol, AFIC Top 4 tede blong Port Vila Football i lukim long 2pm, Erakor Golden Star FC bambae hemi pleiem Ifira Black Bird FC.
Long 2pm, Digicel Amicale FC i pleiem Tupuji Imere.
Plante long olgeta top pleia insaed long PVFA oli mekem olgeta temporary transfea aot long klab blong olgeta i go long olgeta 4 klab ia, wetem hop se bambae oli karem klab ia i go thru long fes eva o bageken long Oceani Champions League.
Yestede i lukim PVFA oli tritim mo cuttem grass redi long tunamen ya we i shud lukim Port Vila Stadium bambae hemi fas bageken.
tpi_Latn tpi_Latn tpi_Latn tpi_Latn eng_Latn tpi_Latn tpi_Latn